En teknologirapport indeholder:

* Forside med oplysninger om rapportens titel, gruppemedlemmer, skole og dato
* Titelblad med resumé, gerne på engelsk
* Indholdsfortegnelse
* Indledning, hvor læseren indføres i problemstillingen. Indledningen afsluttes med en problemformulering. Alternativt kan problemanalysen afsluttes med en problemformulering.
* Problemanalyse, hvor problemstillingen analyseres og dokumenteres. I skal indsamle informationer, som I skal bearbejde og analysere for at redegøre for og dokumentere problemet.
* Produktprincip, hvor I på baggrund af problemanalysen, idégenerering, konkurrentanalyse, aktør- og brugerundersøgelser opstiller og begrunder en række krav, som produktet skal leve op til. I skal beskrive jeres forskellige idéer og argumentere for de valg, I har truffet.
* Produktudformning, hvor I arbejder jer frem til den konkrete udformning af jeres løsning på problemet og udarbejder den nødvendige tilhørende tekniske dokumentation.
* Produktionsforberedelse, hvor I redegør for fremstillingsteknologien og processen.
* Realisering, hvor I – i et af skolens værksteder eller laboratorier – fremstiller løsningen på det valgte og bearbejdede problem. Processen dokumenteres, og der redegøres for afvigelser i forhold til det, som I har planlagt under fasen produktionsforberedelse.
* Evaluering, hvor I:
  + tester, hvor godt jeres produkt lever op til de krav, som I stillede,
  + diskuterer og vurderer, i hvilket omfang jeres produkt bidrager til at løse det overordnede samfundsmæssige problem,
  + reflekterer over gruppens arbejdsproces (evt. i bilag).

I skal undervejs gøre jer miljømæssige overvejelser. Disse overvejelser inddrages, hvor

det er relevant, fx i forbindelse med opstilling af krav eller som miljøvurdering senere i

rapporten. I skal ligeledes inddrage og anvende viden fra andre fag i forløbet.

## Overordnet tidsplan

Start: uge 11

Påskeferie: uge 15

Værksted: uge 18 og 19

Aflevering: uge 20

Grupper fremlægger: uge 21